***«Жас дәурен» бөбекжай-бақшасы»***

***«Айгөлек» ересек тобында***

***өткізілген кіріктірілген***

***ұйымдастырылған іс-әрекет***

 ***Өткізген тәрбиеші: З. Копжасарова***

 ***2024-2025 оқу жылы***

**Күні:13.12.2024.**

**Тақырыбы:** «Табиғатты қорғаймыз»

 **Мақсаты**: балалардың табиғатты аялау туралы түсініктерін кеңейту, табиғаттың алуан сырларын білуге, қоршаған ортаны қорғауға баулу. Табиғат туралы танымдарын молайту, туған жерге деген сүйіспеншіліктерін арттыру.

Әдіс-тәсілдері: көрсету, түсіндіру, сұрақ-жауап, әңгімелеу

Қолданылатын көрнекі-құралдары: жер беті картасы, үлестірмелі материалдар

**Әдістер мен тәсілдер:**

 Түсіндіру, салыстыру, балаларға сұрақ, бағалау, мадақтау.

**Құрал- жабдықтар:** суреттер,асықтар

 **Жүру барысы:**

**Шаттық шеңбері:**

«Әдемі есімдер» (музыкамен)

Балалар музыкалық залға күй әуені арқылы кіреді.

– Қайырлы таң, балалар! Мен сендерді бүгінгі іс-әрекетімде көргеніме өте қуаныштымын. Сендердің барлығыңның есімдерің өте әдемі. Қандай есімдер екенін көрейік. Ортаға шығып, «Әдемі есімдер» шаттық шеңберін құрайық, есімдерімізді дауыстап айтайық.

Тез тұра ғой, өтінем,

Кім болады есімің?

-Балалар, бүгін шынымен де сендердің есімдеріңнен көңілді шеңбер құрдық.

– Балалар, бүгінгі іс-әрекетімізге қонақтар келіп отыр, енді сол кісілермен амандасайық. Табиғат біздің анамыз,

Табиғатқа біз баламыз

Иіліп сәлем береміз

Біз әдепті баламыз.

Армысыздар қонақтар

Балалар қазір жылдың қай мезгілі?

-Қыс мезгілі

-Қыс мезгілінде неше ай болады?

-3 ай.

Қандай айлар екенін айта қояйық.

-Желтоқсан,қаңтар,ақпан.

 -Балалар,біз бүгін табиғат туралы,оны қалай қорғайтынымыз туралы айтатын боламыз.

-Ендеше, табиғат дегеніміз не екен, қане, кім айтады?

-Табиғат бізді қоршаған орта

-Табиғат тіршілік көзі.

-Табиғат адамдардың мекені.

-Жарайсыңдар. Табиғат нешеге бөлінеді?

-2-ге. Жанды және жансыз.

-Жанды табиғатқа не жатады?

- Жануарлар, құстар, адамдар ,гүлдер,шөптер,жәндіктер

Жансыз табиғатқа не жатады?

-. Тау, тас,күн, бұлттар

*Жарайсыңдар,балалар,  ендеше мен сендерге жұмбақ жасырамын, мұқият тыңдаңдар.*

*Бір жерінде ыстық*

*Бір жерінде суық*

*Бір жерінде күн*

*Бір жерінде түн*

*Керемет алып неткен.*

*-Бұл не?*

*-Иә дұрыс айтасыңдар, міне мынау жер шары, пішіні қандай?*

*-Дөңгелек.*

*-Ия,дөңгелек,осы жер шарында біз бәріміз тұрамыз.*

*- Балалар біз қазір сендермен «Жер шары» ойынын ойнаймыз.*

*Ойын шарты бойынша мен қолымдағы допты бір балаға лақтырып, «жер шары» деп айтамын, қағып алған бала жер шарында кімдер, нелер мекендейтінін шапшаң айтып допты кері лақтырады. Мысалы:тәрбиеші  «Жер шары» десе бала «адам» деп жылдам жауап беруі тиіс.*

-Жарайсыңдар. Табиғат адам баласының санасынан тыс пайда болған. Табиғат болмаса біз ауасыз, сусыз, тіршілік ете алмас едік. Ал балалар, біз табиғатты қорғау үшін не істеуіміз керек деп ойлайсыңдар?

(балалардың жауабы)

**Ойын:** «Қателеспе» (фишкалармен)

-Мына жерге келіп, екі жағы екі түсті фишкаларды алып орындарына барыңдар. Мен сендерге жасауға болатын және болмайтын суреттерді көрсетемін. Егер ол жасауға болмайтын сурет болса- қызыл түс жағын көтеріп көрсетесіңдер, ал жасауға болатын зат болса- жасыл түс жағын көтересіңдер.

-Ойын шарты түсінікті ма?\

-Балалар өте мұқият боламыз, қателеспеуге тырысамыз.

-Жарайсыңдар! Тамаша!

*-  Балалар айналаға қараңдаршы, біз ауаны көреміз ме?*

*- Ауаның түсі қандай?*

*- Қолмен ұстауға бола ма?*

 *1-тәжірбие: Әр баланың қолына айна беріледі.Балалар айнаға үрлеп, ауаның бар екеніне көз жеткіеді*

*2-тәжірбие: Балалар енді мұрнымызды қолымызбен жауып аузымызды ашпай көрейік.*

*- Көрдіңдер ме балалар ауасыз тыныс алу мүмкін емес екен.Сондықтан да бізді қоршаған ортаны,ауаны ластамауымыз керек екен.*

*Табиғат аясындағы ағаштар, әсем гүлдер, тіпті бөлмеміздегі гүлдер де  ауадағы шаңды жұтып, бізге таза ауа жіберіп отырады екен. Демек өсімдіктерге қамқор болуымыз керек екен.* Ағаш отырғызып, гүл егуіміз керек.

Балалар мен сендерге гүл беремін. Оны жер шарына жапсырайық.

(балалар тапсырманы орындайды.)

-Ал ,енді балалар, орнымызға отырып, тапсырманы орындайық. Суретте балалардың іс-әрекеттері берілген. Қайсысы дұрыс болса сол суреттің астына жасыл түсті асық, ал дұрыс емес іс-әрекеттеріне қызы түсті асық қоямыз. Балалар тапсырма түсінікті ме?

 -Балалар жарайсыңдар.

Ал енді шеңберге тұрайық. Балалар бүгінгі ашық оқу қызметімізде не алдыңдар?

-Табиғатты қалай қорғаумыз керек.

**Қоштасу шеңбері:**

«Жарық күн» (кун шуақтарын қыстыру)

– Балалар бүгінгі сабақ ұнады ма? Қандай әсер алдыңдар? Көңіл күйлерің қалай?

– Тамаша! Маған да сендердің бүгінгі жауаптарың мен іс-әрекетке қатысуларың қатты ұнады, сондықтан да күніміз одан әрі қызықты, көңілді болуы үшін шеңберге тұрып, менің қолымда тұрған күн шуақтарын қыстырайық.

(Балалар ыдыста тұрған сары түсті қыстырғыштарды алып кун шуақтарын жасайды.)

-Жарайсыңдар! Күндерің көңілді, жарқын өтсін! Үлкен Рахмет!

– Балалар мына смайликтар сияқты әр уақытта күліп жүріңдер! Енді қонақтармен қоштасып, тобымызға оралайық!

– Сау болыңдар, балалар! Көп- көп рахмет! Кездескенше! Жарайсыңдар. Олай болса оқу қызметімізді Ө.Тұрманжановтың «Сүйейік, табиғатты аялайық, біз де одан жақсылықты аямайық» деген өлең жолдарымен бүгінгі іс-әрекетімізді аяқтайық.





